
נספח א' – קול קורא להצגת מועמדות
אוקטובר 2026
חבר/ת איגוד יקר/ה,

הנדון: הזמנה להצגת מועמדות לכהונה בוועד המנהל של איגוד האינטרנט הישראלי (ע"ר) - בחירות 2026
הצטרפו, קחו חלק פעיל והשפיעו!
ועדת הבחירות של איגוד האינטרנט הישראלי (ע"ר) קוראת לחברי וחברות האיגוד להציג את מועמדותם לכהונה בוועד העמותה, כחלק מהליך הבחירות לוועד העמותה לשנת 2026. חברים הרואים עצמם כמתאימים לכהן בתפקיד, ועומדים בתנאי החוק והתקנון, יוכלו, במקרה שייבחרו, להשפיע, לקדם יוזמות ופרויקטים קיימים וחדשים ולהיות מעורבים בהחלטות הנוגעות לאינטרנט בישראל בכלל ולפעילות האיגוד בפרט. 
חברי הוועד (המכהנים בהתנדבות), נחשפים במהלך כהונתם למידע רב בנושא האינטרנט בישראל ובעולם, מזוויות שונות של תשתיות, טכנולוגיה, עסקים, חינוך, מחקר, ותרבות ונוטלים חלק פעיל ומרכזי בפעילויות האיגוד וניהולו.
מי רשאי להציג מועמדות וכיצד?
רשאי להציג מועמדות לכהונה כחבר ועד כל חבר עמותה אשר חברותו באיגוד הייתה בתוקף ברציפות במשך לפחות שנה קודם למועד פתיחת ההצבעה, החל השנה ביום שני, 21 בדצמבר 2026. בנוסף, יוכל להציג מועמדות גם חבר שחברותו הייתה בתוקף במהלך ארבעת החודשים שקדמו לראשית המועד שנקבע להצגת מועמדות לוועד, ובלבד שהיה חבר באיגוד במהלך שנתיים מתוך חמש השנים שקדמו למועד זה.
חבר העומד בתנאי החוק והתקנון[footnoteRef:1] ומעוניין להציג את מועמדותו לכהן בוועד העמותה, ישלח לוועדת הבחירות את המסמכים המפורטים להלן בדואר אלקטרוני, לכתובת:elections@isoc.org.il   [1:      	ניתן לעיין בתקנון באתר האיגוד, בכתובת:https://www.isoc.org.il/about/rulesofprocedure ] 

1. תיאור קצר המפרט את פרטיו האישיים, השכלתו, עיסוקו, ניסיונו המקצועי ומצע הבחירות שלו (עד 800 מילים).[footnoteRef:2] לתיאור יש לצרף תמונת ראש באיכות טובה.  [2:  		הצעה לנוסח הגשת מועמדות ולטופס המלצה ניתן למצוא בהמשך מסמך זה. תוכן הטופס שיגיש המועמד (ללא שמות הממליצים) יועלה לאזור הבחירות באתר האיגוד, בעמוד תבניתי המיועד לצורך הצגת המועמד בפני הבוחרים. ] 

2. שלושה מכתבי המלצה מחברים אחרים באיגוד[footnoteRef:3] המעידים על היכרותם עם המועמד, בקיאותו בתחום האינטרנט ובתחומי פעילות האיגוד.  [3:  	למעט אם המציא החבר המבקש להיות מועמד מכתבי המלצה באחת מחמש מערכות הבחירות האחרונות.] 

על מסמכים אלו להגיע לכתובת הדואר אלקטרוני:  elections@isoc.org.il לא יאוחר מיום חמישי, ה-19 בנובמבר, 2026, בשעה 12:00 בצהריים (רצוי להקדים ולהגיש קודם למועד האחרון על מנת לאפשר תיקונים / השלמות במידת הצורך). לא יתקבלו בקשות שיוגשו לאחר מועד זה.
וועדת הבחירות תבדוק את כשירות המועמדים ועמידתם בתנאים הקבועים בחוק ובתקנון ותיידע את מציגי המועמדות בדבר החלטתה בסמוך לאחר מכן.
על הבחירות:[footnoteRef:4] [4:  	ועדת הבחירות מזמינה את החברים לעיין בתקנון האיגוד ובפרט בסימן ה' העוסק בוועד העמותה ותפקידיו, בתקופת הכהונה, בתנאי הכשירות, באופן הבחירה ובתפקידי ועדת הבחירות. בכל מקרה של אי בהירות בין האמור במכתב זה לבין התקנון, יגבר האמור בתקנון.] 

1. בחירות לוועד העמותה מתקיימות אחת לשנה. ככלל, ועד העמותה כולל 7 חברים. תקופת הכהונה של כל חבר ועד היא 3 שנים. לפי הוראות התקנון, בבחירות הנוכחיות ייבחרו שני (2) חברי ועד. שני חברי הוועד שמסיימים את תקופת כהונתם במערכת הבחירות הנוכחית הם ד"ר הדסה דלטרוף ומשה הגאי.
2. ההצבעה תתבצע באמצעות מערכת הצבעות מקוונת, כאשר הודעות מתאימות לצורך מימוש ההצבעה תישלחנה בהמשך לחברי העמותה הזכאים להצביע. 
	מידע על המועמדים יתפרסם באתר האיגוד ובמקומות נוספים, קודם למועד ההצבעה, וכן יישלח דואר אלקטרוני מרוכז לחברי האיגוד. חברים המעוניינים לעדכן את כתובת הדוא"ל למשלוח ההודעות על הבחירות, מתבקשים לכתוב אל: members@isoc.org.il 
	תקופת הבחירות לוועד תהיה בת 48 שעות, אשר במהלכה יתאפשר לחברי העמותה הזכאים לכך להצביע באמצעות המערכת המקוונת: 
	תקופת ההצבעה תחל ביום שני, 21 בדצמבר 2026, בשעה 12:00, ותימשך עד ליום רביעי, 23 בדצמבר 2026, בשעה 12:00.
הרכב וועדת הבחירות: 
· מר דן תל-ניר, יו"ר. 
· גב' מחסאן אבו נסאר עספור.
· מר יהודה ברונר.
· רו"ח רני רבין – משרד רו"ח קופרברג, רבין ושות' - הגוף המבקר של האיגוד. 
את הוועדה מלווה כמשקיף היועץ המשפטי של האיגוד.
ועדת הבחירות תשמח לסייע בכל שאלה, בדואר אלקטרוני שכתובתו: elections@isoc.org.il 
אנו קוראים לכם ולכן, חברי וחברות האיגוד, להצטרף לוועד המנהל של האיגוד, לקחת חלק ולהשפיע!
בברכה,
ועדת הבחירות
איגוד האינטרנט הישראלי (ע"ר)

